**Noteikumu projekta „Grozījums Ministru kabineta 2014. gada 11. februāra noteikumos Nr. 82 "Noteikumi par valsts nodevu par mežsaimnieciskām un medību darbībām"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 43.1 panta otrā daļa, Medību likuma 15. panta otrā daļa, 23. panta pirmā daļa un 29. panta septītās daļas 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 11. februāra noteikumi Nr. 82 "Noteikumi par valsts nodevu par mežsaimnieciskām un medību darbībām" (turpmāk – noteikumi Nr.82) nosaka valsts nodevu apmēru un maksāšanas kārtību par mežsaimnieciskām un medību darbībām.Valsts meža dienests ir radījis iespējas nodrošināt meža īpašniekiem vai tiesiskajiem valdītājiem piekļuves tiesības Meža valsts reģistram tiešsaistē ar iesniegumu, paziņojumu un pārskatu iesniegšanas iespējām (maksas pakalpojums), kas nozīmīgi atvieglo dokumentu apriti. Taču, ja meža īpašnieks vai tiesiskais valdītājs saņem daudz apliecinājumus un atzinumus, minētais pakalpojums ir grūti izmantojams, ja pirms katra apliecinājuma vai atzinuma saņemšanas ir jānomaksā valsts nodeva. Tāpēc, lai pilnvērtīgi izmantotu piekļuves tiesības Meža valsts reģistram tiešsaistē ar iesniegumu, paziņojumu un pārskatu iesniegšanas iespējām, ekonomētu savu un Valsts meža dienesta darbinieku laiku, arī tiem meža īpašniekiem vai tiesiskajiem valdītājiem, kuru īpašumā vai tiesiskajā valdījumā ir 1000 un vairāk hektāru meža, būtu nepieciešams valsts nodevas nomaksu veikt noteikumu nr.82 8. un 9. punktā minētajā kārtībā. Lai nodrošinātu valsts nodevas nomaksas administrēšanu, Valsts meža dienests ar meža īpašniekiem vai tiesiskajiem valdītājiem, kuru īpašumā vai tiesiskajā valdījumā ir 1000 un vairāk hektāru meža un ir piekļuves tiesības Meža valsts reģistram tiešsaistē ar iesniegumu, paziņojumu un pārskatu iesniegšanas iespējām, slēgs vienošanos par valsts nodevas nomaksu avansā.Valsts meža dienests meža īpašnieka atbilstību valsts nodevas nomaksai avansā izvērtēs uz kārtējā pārskata gada 30. decembri. Ja meža īpašnieka vai tiesiskā valdītāja meža zemes platība būs samazinājusies zem 1000 hektāriem, lai samazinātu Valsts meža dienesta noslodzi, avansā veiktā maksājuma summas atlikumu neuzskaitīs. Meža īpašnieks vai tiesiskais valdītājs avansā veiktā maksājuma summas atlikumu var atgūt normatīvajos aktos noteiktā kārtībā.Ņemot vērā minēto, sagatavots Ministru kabineta noteikumu projekts „Grozījums Ministru kabineta 2014.gada 11.februāra noteikumos Nr.82 "Noteikumi par valsts nodevu par mežsaimnieciskām un medību darbībām"” (turpmāk – noteikumu projekts).Noteikumu projektā tehniski precizēts arī apliecinājumu un atzinumu uzskaitījums, par kuriem valsts nodevu var maksāt kā avansa maksājumu.Noteikumu projektā paredzēto valsts nodevas avansa maksājumu Valsts meža dienestā aprēķina un meža īpašnieks vai tiesiskais valdītājs maksā par pārskata gadu, tāpēc paredzēts, ka noteikumu projekts stājas spēkā 2019.gada 1.janvārī.Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts meža dienests, akciju sabiedrība “Latvijas valsts meži”, Latvijas Valsts mežzinātnes institūta "Silava" un Latvijas Lauksaimniecības universitātes valsts zinātniskās izpētes mežu apsaimniekošanas aģentūra "Meža pētīšanas stacija", SIA "Rīgas meži". |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz meža īpašniekiem un tiesiskajiem valdītājiem, kuru īpašumā vai tiesiskajā valdījumā ir 1000 un vairāk hektāru meža, ja tie ir noslēguši vienošanos ar Valsts meža dienestu par valsts nodevu nomaksu avansā. Latvijā patlaban ir aptuveni 90 meža īpašnieku vai tiesisko valdītāju, kuru īpašumā vai tiesiskajā valdījumā ir vairāk nekā 1000 hektāru meža.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski samazinās administratīvo slogu tiem meža īpašniekiem un tiesiskajiem valdītājiem, kuru īpašumā vai tiesiskajā valdījumā ir 1000 un vairāk hektāru meža, ja tie noslēgs vienošanos ar Valsts meža dienestu par valsts nodevu nomaksu avansā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekts elektroniski tika nosūtīts saskaņošanai Latvijas Meža īpašnieku biedrībai, un par noteikumu projektu netika saņemti iebildumi vai priekšlikumi. |
| 2. | Sabiedrības līdzdalība projekta izstrādē | Noteikumu projekts 2018. gada 31. oktobrī ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 3. | Sabiedrības līdzdalības rezultāti | Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Valsts meža dienesta funkcijām un struktūru.Saistībā ar noteikumu projektu izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projektu izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs Jānis Dūklavs

Pamovska 67027101

lelda.pamovska@zm.gov.lv